Hujambo, Bi. Ruqaiya? Umeniita?
Ndiyo, Bi. Jodha. Njoo. Keti.
Nataka kuzungumza nawe kuhusu jambo muhimu. Njoo.
Niambie.
Unampenda Jalal?
Hapana. Sielewi swali lako.
Sawa. Nitakuuliza moja kwa moja.
Sasa kwa kuwa kila mtu anajua kwamba
huna mimba ya Jalal, unajutia kutojifungua mtoto wa Jalal?
Niliona machozi machoni mwa Jalal. Na niliyaona macho yako pia.
Ulikuwa unamkodolea Jalal macho.
Ulihisi uchungu wa Jalal.
Je, ni kwa sababu baada ya kuwa pamoja kwa siku nyingi, unampenda Jalal?
Je, ni kwa sababu unajutia usiku huo?
Ni kwa nini Jalal hakukugusa usiku huo?
Kuna maswali mengi akilini mwako wakati mmoja, Bi. Ruqaiya.
Kusema kweli,
nimefurahi sana kwa kuwa Mtukufu Mfalme,
alitimiza ahadi yake na kuihifadhi heshima yangu.
Ndiyo. Kumwona akiwa huzuni nyingi mahakamani, nilihisi vibaya pia.
Pia ni kweli kwamba sasa simchukii.
Kwa sababu ametimiza jukumu lake.
Aliniokoa kutoka kwa kashfa.
Aliidumisha heshima yangu mahakamani.
Namshukuru kwa hilo.
Lakini unakosea pakubwa kwa kuchukulia
shukrani zangu kuwa mapenzi, Bi. Ruqaiya.
Nimefurahi kwamba hana uhusiano wa karibu nami hata leo.
Kusema kweli, ana uhusiano wa karibu nawe.
Vizuri. Nilidhani unampenda Jalal.
Naweza kuvumilia kumwona mwanamke yeyote na Jalal.
Lakini siwezi kustahimili kwamba
Jalal anampenda mtu mwingine ila mimi.
Kumpenda mtu, na kuwa na uhusiano wa karibu naye,
ni mambo tofauti.
Bi. Raquiya, umeniuliza maswali mengi.
Sasa, acha nikuulize swali.
Niambie. Unampenda Mtukufu Mfalme kwa kweli?
Hilo ni swali gani la kipuuzi?
Swali ni swali. Nijibu.
Niambie. Unampenda Mtukufu Mfalme?
Ndiyo sababu mimi ni malkia wake.
Nitasalia kuwa hivyo milele.
Hilo silo jibu la swali langu.
Nijibu. Unampenda Mtukufu Mfalme kwa kweli?
Yeye ni rafiki yangu kutoka utotoni.
Hapana. Simuulizi mkewe mfalme swali hili,
wala rafiki wa utotoni wa Mtukufu Mfalme.
Namuuliza mwanamke swali hili.
Unampenda Mtukufu Mfalme kwa kweli...
hata wakati ambao yeye si mfalme tena?
Au hata wakati ambao wewe si rafiki yake?
Au wakati ambao wewe si mke wake?
Bado utampenda hivi?
Bado utafurahi akiwa na furaha?
Tosha!
Umesema ya kutosha, Bi. Jodha.
Yametosha sasa.
Ikiwa nampenda Jalal, kiasi ninachompenda, kwa nini nampenda,
na nimempenda tangu lini...
sihitaji kufafanua.
Sio kwako wala kwangu.
Unaweza kuondoka.
Umeniita. Sasa, unaniambia niondoke.
Sawa. Nitaondoka.
Lakini kabla niondoke, ningependa kukwambia jambo fulani.
Kuna tofauti kubwa kati
ya kumpenda mtu na kumpata mtu, Bi. Ruqaiya.
Bila shaka.
Kama tofauti ya uhusiano wako na Jalal.
Nisahau. Nimekuwa mbali naye kuanzia mwanzo.
Lakini wewe ni rafiki yake wa utotoni.
Lakini bado hukujibu swali langu.
Unampenda Mtukufu Mfalme au la?
Bi. Raquiya, hukuweza kuniambia.
Lakini jipe jibu hilo.
Unampenda Mtukufu Mfalme kwa kweli au unafurahia
kuwa mke wa Mtukufu Mfalme tu?
Haya ni mambo gani? Mnacheza hapa tangu asubuhi!
Waziri Maham Anga amewaita mfanye kazi.
Sio kucheza. Twende.
Lakini mama, kila mtu ni mzuri hapa.
Hakuna anayenikaripia.
Tunapaswa kusubiri hadi wakati ambao mtu atatukaripia
au kutuadhibu?
Twende. Acha tufanye kazi yetu.
Mwache.
Ni mchanga sana wa kufanya kazi.
Anapaswa kucheza, katika umri wake.
Mwache acheze.
Kama unavyosema, bwana.
Njoo jikoni baada ya muda mfupi.
Nyinyi nyote pia mnapaswa kwenda kufanya kazi.
Kuna tatizo gani?
Hujavaa mkufu, bangili au vikuku.
Bwana, mimi ni mjakazi. Sina mapambo kama hayo.
Fanya hivi... Andamana nami hadi kwenye makazi ya wanawake.
Nahitaji jambo fulani lifanywe.
Unatazama nini, Moti?
Adham Khan hana aibu, Jodha.
Anamtamani mtoto.
Unasema nini? Labda si hivyo.
Hapana, Jodha.
Nimeshuhudia mtazamo wa Adham na jinsi anavyofikiria.
Awe mtoto au msichana,
kwake ni chombo cha ari.
Anachukiza sana.
Angalia, mtoto anamfuata.
Sasa hivi, amemfukuza mamake akisema
kuwa ni mtoto, aruhusiwe acheze.
Hivyo, kwa nini anamchukua?
Kuna tatizo gani, Khan-e-Khana?
Kwa nini bado hujapeperusha tiara yako?
Mtukufu Mfalme, sidhani nitaweza kuipeperusha leo.
Upepo hauko upande wangu.
Kupeperusha tiara kunafurahisha wakati ambao upepo
hauko upande wako, Khan-e-Khana.
Sasa, nilielewa jinsi Mtukufu Mfalme
anavyotawala ufalme mkubwa hivi.
Anayepeperusha tiara vizuri,
lazima anajua kuendesha kila kitu, sivyo?
Shika, Rahim.
Rahim, jihadhari. Tiara itaanguka.
Kuanzia sasa, jihadhari.
Uzi unaweza kuwa mikononi mwako,
lakini fikira zako zikiyumbayumba hata kidogo,
tiara inaweza kukatika na kuanguka chini.
Umeelewa?
Vizuri sana, Bi. Jodha.
Unaelewa mwelekeo wa upepo vyema.
Nimesikia unapenda ndege sana.
Mbona unauliza?
Hivyo tu.
Nashangaa, kuna maana gani ya kuwaacha ndege na kuja kwangu.
Labda unanipenda zaidi yao,
au unataka kuongea nami kuhusu jambo fulani.
Ndiyo sababu ulitafuta kijisababu cha kuja kwangu.
Umekosea katika mambo hayo mawili.
Kama ilivyo, mimi ni mke wako.
Sihitaji kutafuta kijisababu cha kuzungumza nawe.
Niambie. Unataka kusema nini?
Nataka kukwambia kwamba Bakshi Bano...
Tosha, Bi. Jodha.
Bakshi Bano ametukosea sisi wawili.
Kama mfalme, nilikuamuru umwadhibu.
Kama kaka, nilimwadhibu.
Suala hilo limeisha sasa kwa kuwa haki imetendeka.
Sasa, jamani acha kuniumiza zaidi.
Mtukufu Mfalme, ninachotaka kusema ni kwamba...
Bi. Jodha, nimekwambia sitaki kuzungumzia jambo hili.
Na pia uache kumfikiria Bakshi Bano.
Shangazi, tiara inaanguka chini tena.
Ah, Mungu! Umenifanya nipendeze sana.
Vito vyovyote ninavyovaa vinapendeza.
Javeda, acha. Usijiangalie sana.
Unaweza kujitia mkosi!
Ah, Mungu!
Halo.
Naam. Niambie. Unataka nini?
Mumeo ameniita hapa.
Sawa.
Sawa. Sikiza. Niambie jambo fulani.
Naonekana vipi?
Unapendeza sana.
Najua hivyo.
Kama mume wangu pia angekuwa na ngozi nyeupe kama mimi,
lingekuwa jambo zuri sana.
Anafanana na mamake.
Kwa hivyo, yeye pia ni mweusi kidogo.
Lakini nifanye nini? Hilo ndilo linalotendeka katika mapenzi.
Niliolewa naye.
Angalia, mume wangu amewasili.
Shika. Ni yako.
Yangu?
Ichukue. Ichukue, mpendwa.
Anakupa kwa upendo.
Asante. Nyinyi wawili ni wazuri sana.
Unaweza kuja hapa wakati wowote ukitaka.
Ukipata matatizo yoyote, niambie.
Kwaheri.
Kwa nini unanitazama hivi?
Natumai hakuna atakayekulaani!
Wewe ni mume mzuri na mkarimu.
Wewe huwa mkarimu wa wasichana.
Kama tungepata mtoto kwa wakati unaofaa, angekuwa na umri sawa naye.
Unatilia mambo chumvi. Sisi si wazee kiasi cha kuwa na mwana aliye mtu mzima.
Hata hivyo, mjakazi huyu amekomaa.
Hajakomaa. Mtazame vizuri. Ni mchanga.
-Acha sasa. -Sawa.
Tusizungumzie jambo hilo. Tunaweza kuzungumza kukuhusu?
Wewe ni mkarimu sana.
Ndiyo sababu sikupinga ulipompa mjakazi huyo mkufu wangu.
Ukarimu wako ulifanya nipate mhemuko wa hisia.
Naomba kila mtu apate mume kama wewe!
Wewe ni mkarimu sana kwa msichana mdogo.
Acha niwakumbushe kwamba siku ya kuzaliwa kwa Jalal inakaribia.
Mengi yametendeka kwenye kasri.
Nataka sherehe iondoe uchungu wote wakati huu.
Kwanza, Bi. Ruqaiya alipoteza mtoto wake.
Kisha mapenzi ya Jalal yalivunjwa kwa kumtumia Bi. Jodha.
Sasa, ningependa Jalal asahau
kumbukumbu mbaya na kutazamia siku nzuri zijazo.
Nakubaliana nawe, malkia wangu. Nakuhakikishia hilo.
Maandalizi yatakuwa kamilifu.
Bi. Ruqaiya, natarajia kwamba pia mwaka huu,
utamfanyia Jalal kitu kipya na cha kipekee.
Usiwe na wasiwasi. Sitakuvunja moyo.
Kama kawaida, nyinyi nyote pia mnapaswa
kumpa Mtukufu Mfalme zawadi atakayochagua.
Bila shaka. Kila kitu kitakuwa kama kawaida.
Isipokuwa jambo moja.
Bakshi Bano hatahusika na sherehe mwaka huu.
-Lakini wifi... -Amesema kweli.
Sherehe hii ni ya furaha ya Mtukufu Mfalme.
Uwepo wa Bakshi Bano unaweza kumtatiza Mtukufu Mfalme.
Kama ninavyomjua Jalal,
hata yeye hangependa kumwona Bakshi Bano hapo.
Lakini mama, Mtukufu Mfalme alibatilisha adhabu ya Bakshi Bano.
Hapana, Bi. Salima.
Bakshi Bano hastahili kusamehewa.
Maagizo yangu yatafuatwa.
Tafadhali, fanyeni kama ninavyosema.
Mama!
Nina furaha sana leo!
Sina furaha kabisa, Javeda.
Utafurahi ukisikia habari zangu.
Dhahabu inaanguka kutoka angani?
Jambo zuri kuliko hilo, mama.
Leo, niliona upande tofauti wa mwanao.
Alikuwa mkarimu sana.
Unajua? Anapenda watoto.
Mungu wangu! Naweza kumlaani.
Alikuwa anamtazama msichana huyo kwa upendo.
Msichana yupi?
Tasneem. Binti ya mjakazi.
Macho yake yalijawa na machozi kwa kuiona shingo yake bila chochote.
Alimpa mkufu wangu wa bei ghali.
Alikuwa anamtazama kwa upendo,
kana kwamba anataka kukaa naye.
Unamaanisha nini, Javeda?
Adham alikuwa anataka nini?
Ah, jamani! Alikuwa anataka kuniletea mkufu.
Inaonenaka Adham amegundua kwamba nataka mtoto.
Ah, Mungu! Mume wangu huwa ananitunza vyema.
Sura ya msichana huyo iko vipi?
Kama mimi. Ni mrembo sana.
Safi kama umande.
Kwa hivyo Adham alikuwa anamtazama msichana huyo kwa makini sana.
Kwa upendo. Jinsi alivyonitazama wakati mmoja.
Sasa, nitazame kwa makini, Javeda.
Niambie, nakutazama vipi?
Sidhani umependezwa na nilichosema.
Vizuri sana.
Kwa mara ya kwanza maishani, umesema jambo la busara.
Kweli?
Sasa, ondoka. Shughulikia tambi.
Ndiyo. Leo nitapika tambi kwa upendo!
Leo ni siku ya furaha.
Ah, Mungu! Onja tambi leo.
Kwa nini Adham
alimpa binti ya mjakazi mkufu kama zawadi?
Naweza kukuuliza jambo fulani?
Ndiyo.
Adui yako ni nani? Mfalme Jalal au Bi. Jodha?
Kwa kumtenganisha Mtukufu Mfalme na Bi. Jodha,
hungepata ufalme.
Wala hakukukuwa na faida yoyote ya kisiasa kwa kufanya hivyo.
Basi kwa nini ulifanya hivyo?
Hupaswi kujua hilo.
Kwa sababu mimi pekee ndiye ninayejua nilichoahidiwa.
Amer na Binti mfalme wake Jodha.
Chugtai Khan alisema kweli.
Binti mfalme wa Amer ni mrembo kupindukia.
Amer ni yako.
Binti mfalme Jodha pia anaweza kuwa wako.
Nimesikia kwamba pamoja na kuwa mrembo,
ni mwerevu sana pia.
Jodha.
Kuna jambo fulani kuhusu jina lake.
Umesema nini? Jodha ameposwa?
Kwa nani?
Mfalme wa Bhanpur, Suryabhan Singh.
Suryabhan.
Punde tu nilipopata nafasi, nilimkata Suryabhan kichwa.
Niliwafunga jela kaka wote watatu.
Nilianza kuota Jodha akiwa mke wangu.
Jodha angekuwa mke wangu pekee.
Habari imethibitishwa.
Mtukufu Mfalme atamuoa Jodha.
Hapana!
Jalal anawezaje kufanya hivyo?
Lakini Jalal alimuoa Jodha.
Kisha nikalazimika kumwoa dadake mjane, Bakshi Bano.
Inaniuma kila wakati.
Baada ya kurejea kutoka Amer, nilipata fursa.
Niligundua kutoka kwa daktari wa mitishamba kwamba dawa ingeponya mtu
na pia kumfanya awe mgonjwa.
Nilichukua hatua.
Ningefaulu.
Kungekuwa na utengano kati ya Jalal na Jodha,
lakini njama hiyo haikufaulu.
Ilibidi nitoroke huko.
Sasa, sina Jodha wala cheo cha afisa wa Mughal.
Hutarejea Agra?
Muda ndio utakaodhihirisha hilo.
Sikilizeni. Mfalme Jalaluddin Akbar,
anaingia mahakamani.
-Apewe sifa! -Mfalme wa Mughal.
Kuna wachache wako hapa,
ambao wamekuwa vitani hapo awali.
Walipigana vita. Kuna wengine watapigana
kwa mara ya kwanza.
Lakini ukweli ni kwamba nyinyi nyote ni wanajeshi,
wa ufalme wa Mughal, ambao hauwajahi kushindwa.
Nataka kuwa mshindi kila wakati pia.
Leo, nitawauliza swali nililo nalo akilini mwangu.
Ni nini cha muhimu zaidi kwenu nyote?
Kumwaga damu ya adui vitani,
au kupigana hadi kifo?
-Zote, mfalme. Zote. -Mmekosea.
Sikutaka kamwe mjitolee.
Nyote mmechaguliwa kwenye jeshi la ufalme wa Mughal.
Mmepewa mafunzo bora zaidi na silaha.
Singetaka mpoteze maisha yenu bure.
Maisha ya mwanajeshi wa ufalme wa Mughal,
ni ya thamani sana kiasi cha kwamba yanaweza kutolewa bila sababu yoyote.
Nyinyi nyote lazima mlinde ufalme wa Mughal.
Piganeni na audi wake. Lazima mmwage damu ya adui wake.
Lakini nataka mwe na hekima
kiasi cha kugundua adui yenu ni nani.
Familia ya adui, mke wake,
watoto wake, wazee wake sio maadui kamwe.
Kwa hivyo, sitaki kudhuru wasio na hatia.
Nataka jeshi langu liwe na nguvu na hekima.
Nataka mtie nyoyo za adui wenu hofu,
kiasi cha kwamba watakosa usingizi.
Zifanye nyoyo za marafiki wenu na wasio na hatia ziwaheshimu,
ili waishi bila hofu.
-Apewe sifa! -Mfalme wa Mughal.
-Apewe sifa. -Apewe sifa.
Vizuri sana Mtukufu Mfalme. Umezungumza kama mfalme mkweli na mwenye uwezo.
Hilo ni muhimu, shangazi.
La sivyo, watafikiria kwamba wako huru kufanya watakavyo,
na hakuna anayewachunga.
Mama, nilipokuwa nikipeperusha tiara na Rahim asubuhi,
nilihisi jambo fulani.
Unapopeperusha tiara, unapaswa kuichunga
na pia kushika uzi mikononi mwako.
Kwa sababu usipoichunga, itachukuliwa.
Ndiyo sababu ili mradi tiara naipepea kwa utaratibu,
watu watakutazama na kukusifu.
Lakini punde tu unapoipoteza tiara au kukosa kuichunga,
watu watakudharau.
Jeshi la ufalme wa Mughal ni kama uzi wa tiara,
ambao utakuwa mikononi mwangu. Nitawachunga kila wakati.
Nakumbuka ulipokuwa mdogo.
Jiangalie sasa!
Ustadi wako na umashuhuri unaongezeka siku baada ya nyingine.
Nakufurahia, Jalal. Kiburi ninachohisi kukuhusu
kinaongezeka siku baada ya nyingine. Nakubali wewe si mwanangu.
Lakini nimekulea.
Najivunia kuwa mamako, Jalal.
Shangazi yako.
Naomba ufike kilele kipya cha umashuhuri.
Yote ni kwa sababu ya upendo wako na mafunzo, shangazi. Njoo.
-Hujambo, mama? -Mungu akubariki.
Njoo, keti.
Mama, sihisi vizuri.
Ni nini, mpendwa?
Kile ambacho mfalme alimfanyia Bakshi Bano.
Jinsi tukio hilo lilivyoishia haikufaa.
Uhusiano wa familia umevunjwa.
Uhusiano ya thamani ambao ni muhimu sana maishani.
Hakuna haja ya kuzungumzia jambo hili sasa, mpendwa. Namjua Jalal.
Anapofanya uamuzi, hata aumie vipi,
hatafikiria upya. Alivunja uhusiano na dadake.
Sasa, hatabadilisha hilo kwa gharama ya kuumia.
Hataweza kustahimili uwepo wa Bakshi Bano...
-...katika siku yake ya kuzaliwa. -Naelewa, mama.
Mfalme alifanya haya yote ili isiwe picha mbaya
kwa watu. Hawapaswi kufikiria,
kwamba mfalme hakutenda haki kwa ajili ya upendo kwa familia yake.
Lakini hakuna anayeweza kuelewa uchungu anaopitia.
Hakuna mmoja wetu anayeelewa gharama anayolipa kuwa mfalme.
Alikuwachia jukumu la kuamua hatima ya Bakshi Bano,
akiogopa kuwa kaka aliye ndani yake anaweza kumzidi mfalme.
Alifanya uamuzi kama mfalme.
Lakini, kaka hawezi kumsamehe dada?
Sasa, kila kitu ni kwa ajili ya Jalal, Jodha.
Mimi na wewe hatuwezi kufanya chochote kuhusu hilo.
Nafikiri wewe pia unapaswa kuachana na suala hili.
Nasikitika kwamba kujaribu kurekebisha uhusiano
kati ya kaka na dada,
unaweza kusababisha utengano kati yako na Jalal.
Muda ndio kitu pekee kinachoweza kuponya maumivu mengine, mpendwa.
Jihadhari.
Sio kila kitu kinachoweza kuachiwa muda, mama.
Wakati mwingine, binadamu wanahitaji kujitahidi.
Mfalme ni binadamu pia.
Binadamu hawezi kuishinda nafsi yake mwenyewe.
Itabidi nimwondoe mfalme
katika vita hivi vya kiakili alivyonavyo katika nafsi yake.
Lazima nifanye jambo fulani.
Kaka, hii...
Nilikwambia kwamba sitaki kukuona.
Basi kwa nini umekuja hapa?
Kaka, nimekuletea zawadi.
Sitaki chochote.
Umenipa vitu vingi tayari.
Nenda zako kabla nikasirike.
Ulichofanya ni dhambi kubwa.
Leo ni siku yangu ya kuzaliwa. Sitaki kukuona. Kwa hivyo,
nakuomba uondoke.
Nisamehe, Mtukufu Mfalme.
Nimekuja chumbani mwako bila ruhusa yako.
Lakini nakuomba. Msamehe Bakshi Bano.
Wewe ni kakake. Uhalifu wake ni...
Jodha, sitaki kuzungumzia jambo hili.
Nilikupa nafasi ya kumwadhibu.
Ulitumia nafasi hiyo. Sasa, hili ni suala la kibinafsi.
Sitaki uingilie kati jambo hili. Kwa hivyo, tafadhali.
Nimesema, hili ni suala la kibinafsi, Bi. Jodha.
Sitaki uingilie kati jambo hili.
Mtukufu Mfalme, mhalifu anapaswa kuadhibiwa kwa uhalifu.
Mtu mwingine akiteseka kwa sababu hiyo, adhabu hiyo haifai.
Inamaanisha, kwamba haki haijatendeka.
Kwa kuvunja uhusiano na Bakshi Bano,
hujamkasirikia yeye tu, bali umekasirikia nafsi yako pia.
Na mimi. Na ulimwengu wote.
Ndiyo sababu nakuomba.
Msamehe.
Kusamehe ni kitendo cha ujasiri mkubwa, Mtukufu Mfalme.
Msamehe.
Siku yangu ya kuzaliwa huwa kila mwaka. Na huwa tunafanya sherehe,
kwenye kasri. Lakini siku yangu ya kuzaliwa mwaka huu haiwezi kusahaulika.
Bado nakumbuka.
Maandalizi ya siku yangu ya kuzaliwa yalianza wiki chache hapo awali.
Sikujua kwamba siku hiyo ingebadilisha maisha yangu kabisa.
Wageni wote wamewasili huko Agra.
Maandalizi yote yamefanywa kwa siku ya kuzaliwa ya mfalme.
Sherehe ya leo ni sherehe kubwa zaidi.
Ni siku ya kuzaliwa kwa mfalme. Kila kitu kinapaswa kuwa cha kifahari.
Kila kitu. Sasa nisikilize.
Nitaonja chakula kabla apakuliwe mfalme.
Enda ukilete.
Adui husubiri nafasi kama hii ili ashambulie.
Tahadharisha wanajeshi wote wawe makini.
Waambie watahadhari. Hakuna uzembe au makosa
yatakayokubaliwa.
Hujambo, mama? Ni nini kimekuleta hapa?
Mungu akubariki, Jalal. Mungu akupe maisha marefu!
Her njema katika siku yako ya kuzaliwa, Jalal.
Nataka zawadi na karama kutolewa siku hii.
Wafungwa wanapaswa kuachiliwa huru.
Amri zako zitatekelezwa, mama.
Apewe sifa Jalaluddin Mohammad!
Ufalme wa Mughal upewe sifa. Mfalme apewe sifa.
Jalaluddin Mohammad apewe sifa!
Jodha.
Unajua kuna hali ya sherehe kwenye kasri?
Vyakula vinapikwa jikoni. Wageni wamewasili.
Maandalizi yanaendelea vyema.
Kila mtu anajaribu kumfurahisha mfalme.
Moti, nimekuwa nikwaza nitampa mfalme zawadi gani,
ili aikumbuke milele.
Sijui nitampa nini. Ana kila kitu.
Vifaa vyote na mamlaka.
Maham Anga na Ruqaiya pia watampa zawadi ya kipekee.
Wafalme wote
na maafisa wakuu wa jeshi la ufalme watampa zawadi.
Nitampa nini ili awe akikumbuka maishani mwake?
Lakini Jodha, lazima umpe kitu, sivyo?
Nataka rafiki yangu ampe zawadi ambayo ni ya thamani sana.
Kitu ambacho sio cha kawaida.
Mimi si mwerevu hivyo, Jodha.
Fikiria kitu, Jodha.
-Pongezi kwa siku ya kuzaliwa kwa mfalme. -Mungu na aikabithi
neema yake kwa mfalme.
Nakutakia furaha katika siku yako ya kuzaliwa, Jalal.
Asante.
Kama kawaida, hujasahau siku yangu ya kuzaliwa.
Na sijasahau desturi yangu.
Nimekuja kwako kwanza. Umenitakia mema.
Sasa niambie. Zawadi yangu iko wapi?
Nimefanya kazi kwa bidii sana ili kupata zawadi hii.
Kwa hivyo, wewe pia lazima utie bidii ili kuipata, Mtukufu Mfalme.
-Nitalazimika kufanya nini? -Kitu unachokipenda.
Utalazimika kufumbua mafumbo. Na baada ya kufumbua mafumbo machache,
utapata zawadi.
Kila fumbo litakupeleka hatua moja karibu.
Kwa nini usinipe zawadi?
Kwa sababu furaha ya kupata zawadi baada ya kujitahidi,
itakuwa ya thamani sana.
Sawa. Nitafanya jambo hili liwe rahisi kidogo kwako.
Kila kidokezo kitakupeleka kwa mpendwa wako.
Na mtu huyo atakuwa na kidokezo kitakachofuata.
Hatimaye, Rahim atakupeleka katika hatua ya mwisho.
Nafikiri zawadi hiyo ni ya kipekee. Sawa, niambie kidokezo changu cha kwanza.
Ndicho hiki. Nenda ukamtafute aliyekuzaa.
Utapata kidokezo kinachofuata kutoka hapo.
Aliyenipa uhai. Hilo linamaanisha, mamangu.
Malkia. Kwa hivyo nitapa kidokezo cha kwanza kutoka kwake.
Sawa. Nitaenda, Ruqaiya. Nitakuja kukushuku
baada ya kupata zawadi yangu.
Hata hivyo, napenda njia hii ya kutoa zawadi.
Uko hapa. Mfalme ametatua kidokezo cha kwanza haraka.
Nilipanga iwe hivyo.
Kwa sababu nataka Jalal apate zawadi yangu haraka iwezekanavyo.
Mfalme Jalaluddin Mohammad anakaribia.
Pongezi kwa siku yako ya kuzaliwa, Jalal.
Usifanye hivyo, Mtukufu Mfalme. Wewe ni mfalme wetu. Usitusalimu.
Mimi ndiye mtu uliyemlea kwanza na kisha mfalme.
Cheo chako ni cha juu kuliko cha mfalme.
Unastahili salamu.
Hii ni zawadi kutoka kwetu sote, Jalal.
Mungu na akufanye uwe binadamu mwerevu.
Asante, mama.
Asante, Bi. Salima. Nimekubali zawadi yako.
Lakini zawadi kubwa zaidi ilikuwa
ushauri wa thamani ulionipa kumhusu Bi. Jodha.
Sawa, mama, nacheza mchezo na Bi. Ruqaiya.
Ikiwa lazima nipate zawadi yangu, basi lazima nitatue vidokezo kadhaa.
Sawa. Nitakwambia kidokezo sasa, Jalal.
Kidokezo cha pili kinakuelekeza kwa aliye muhimu zaidi kwako.
Uhusiano huo sio wa damu lakini wa thamani zaidi kwako.
Utapata kidokezo kifuatacho kwa sababu yake.
Naelewa, mama. Kwa heri.
Aliye muhimu kwangu ulimwenguni lazima iwe wewe, shangazi.
Pongezi kwa siku yako ya kuzaliwa, Jalal.
Natumai utakuwa
mfalme mkubwa zaidi wa ufalme huu.
Natumai ulimwengu wote uko chini ya utawala wako.
Pongezi kwa siku yako ya kuzaliwa.
Mungu atajibu maombi yako kwa kweli.
Ndiyo. Kuna jambo lingine. Ni nini, Resham?
Cheza, kimbia, shika na uliza.
Fikiria Bi. Ruqaiya ana zawadi gani yako.
Hicho ni kidokezo cha aina gani, shangazi?
Cheza, kimbia, shika.
-Uliza. -Uliza.
Fikiri Bi. Ruqaiya atakupa zawadi gani.
Inaonekana Jalal yuko mashakani.
Pole, Jalal. Siwezi kukusaidia kwaa hilo.
Kwa sababu nina ruhusa ya kukwambia kidokezo.
Sina ruhusa ya kukuelezea kidokezo.
Cheza, kimbia, shika na uliza. Kucheza katika umri huu ni...
Nimeelewa, mama.
Pongezi kwa siku yako ya kuzaliwa, Mtukufu Mfalme.
Asante.
Fumbo lifuatalo ni mwarobaini.
Fumbo lifuatalo ni mrihani.
Hujambo, bwana wangu? Unaendeleaje?
Hujambo, Mtukufu Mfalme?
Pongezi kwa siku yako ya kuzaliwa. Angalia, nimekutengenezea zawadi.
Vizuri sana, bwana. Asante.
Nimesikia kwamba wewe ni sehemu ya vidokezo vya Bi. Ruqaiya.
Nashukuru Mungu kuwa umekuja haraka. Nimekuwa nikikariri kidokezo
tangu asubuhi. Ingekuwaje kama ningesahau?
Hivyo, niambie kidokezo ni kipi.
Fumbo lifuatalo ni mrihani. Enda kwenye mrihani.
Utapata zawadi ya kipekee karibu na mrihani.
Kazi yangu imekwisha. Nimeenda kucheza. Kwa heri.
Kimbia, shika.
Hiki ni kidokezo cha aina gani ambacho Bi. Ruqaiya ametengeneza?
Mmea wa rihani?
Bi. Jodha huwa yuko karibu na mrihani kila wakati.
Unastaajabisha. Umemfanya Bi. Jodha kuwa sehemu
ya kidokezo chako, Bi. Ruqaiya.
Pongezi kwa siku yako ya kuzaliwa, Mtukufu Mfalme.
Asante.
Hutanitakia siku njema ya kuzaliwa?
-Pongezi kwa siku yako ya kuzaliwa. -Sikutarajia pongezi tu.
Utanipa zawadi yangu au wewe pia utanipa fumbo?
Unafikiri nini, Bi. Jodha? Niambie.
Nifanyeje ili nipate zawadi yangu? Niende wapi?
Kidokezo kinachofuata ni kipi au ni ishara gani inayofuata?
Kidokezo kipi?
Sina kidokezo au ishara.
Je, hajui chochote kwa kweli, au anafanya mzaha?
Nilipenda ukweli kwamba unamsaidia
Bi. Ruqaiya kwa mchezo wa mafumbo.
Unachosema ni fumbo kwangu.
Sijui chochote kuhusu fumbo lolote.
Unanisumbua. Unaficha kidokezo.
Lakini lazima kuwe na kidokezo kwa kuwa Bi. Ruqaiya alinituma hapa.
Nitagundua hata kama hataniambia.
-Unafikiri nini? -Hakuna, Bi. Jodha.
Namfikiria kwamba kila mtu,
aliyekutana nami amenipa zawadi ya siku yangu ya kuzaliwa.
Nilikuwa natarajia kwamba wewe pia utanipa zawadi.
Mtukufu Mfalme, nilifikiria kwa makini kuhusu jambo hili.
Lakini niligundua siwezi kumpa mfalme mkuu
kama wewe zawadi yoyote.
Una kila kitu katika ulimwengu huu.
Je, mtu aliye na kila kitu hawezi kutarajia zawadi?
Umenivunja moyo, Bi. Jodha.
Nashangaa ni kwa nini nilidhania utanipa zawadi isiyosahaulika.
Umegeuka kuwa mchoyo, Bi. Jodha.
Sawa. Napaswa kukupa kitu ambacho huna.
Hakika nitakupa. Andamana nami.
Zawadi yangu iko tayari. Ulikuwa unanikatalia bure.
Acha nione ni nini.
Hii ndiyo zawadi yangu?
Hapana. Lakini utaweza kupata zawadi yako kwa kuvaa vazi hili.
Utachangamana na wananchi wa Agra, ukiwa umevaa vazi hili.
Utaelewa mahitaji na matakwa yao.
-Hapo ndipo utakapopata zawadi yako. -Nyinyi wanawake mna nini?
Nyote mnataka niende mahali tofauti.
Bi. Raquiya anataka nizunguke kasri,
na wewe unataka nizunguke soko la Agra.
Sawa, nitavaa. Acha tuone hatima imenikusudia nini.
Nimelivaa, Bi. Jodha. Niko tayari.
Wewe pia?
Ndiyo. Lazima niandamane nawe
katika rinda hili ili upate zawadi ninayotaka kukupa.